คือหนูมีอาการตาพร่ามัว ปวดหัวแบบมึนๆ ไม่มีไข้ตัวไม่ร้อน เจ็บคอ แล้วก็รู้สึกว่าตัวเองง่วงนอนตลอดทั้งๆที่ก็นอนหลับ รู้สึกล้า มันเป็นเพราะอะไรคะ
สวัสดีค่ะ อาการเจ็บคอ อาจมีสาเหตุจาก-คออักเสบและติดเชื้อ อาจเกิดได้จากเชื้อไวรัสและแบคทีเรีย-ต่อมทอนซิลอักเสบ-การติดเชื้อไวรัสเอ็บสไตน์บาร์ที่ทำให้เกิดโรคโมโนนิวคลิโอสิส (Mononucleosis) อาจมีคอแดง มีไข้ อ่อนเพลีย ม้ามโต-โรคไข้หวัดใหญ่ มักมีไข้สูง หนาวสั่น ปวดเมื่อยตามตัวร่วมด้วยอาการตาพร่ามัว มึนศึรษะหากเกิดพร้อมกับการเจ็บคอ อาจเกิดจากการมีไข้ต่ำๆได้การดูแลตัวเองเบื้องต้น ดื่มน้ำมากๆ พักผ่อนให้เพียงพอ รับประทานอาหารอ่อนๆสุกสะอาด หลีกเลี่ยงการใช้เสียง จิบยาหรืออมยาอมแก้เจ็บคอได้ หากต้องไปในที่ชุมชนควรใส่หน้ากากอนามัย หลีกเลี่ยงอากาศแห้งหรือเย็นจัดๆหากยังเจ็บคอมาก มีไข้สูง อ่อนเพลียมาก กินได้น้อย ปวดศีรษะมากขึ้นเรื่อยๆ ควรไปพบแพทย์เพื่อตรวจเพิ่มเติม